**\*\*\*\* ข่าวประชาสัมพันธ์ด่วน กรุณาตีพิมพ์โดยทันที \*\*\*\***

5 พฤษภาคม พ.ศ. 2563

**Thailand LAB INTERNATIONAL 2020** ประกาศเลื่อนวันจัดงานเป็นเดือนตุลาคม

วีเอ็นยู เอเชีย แปซิฟิค ร่วมกับผู้ประกอบการและพันธมิตร ตัดสินใจเลื่อนการจัดงาน Thailand LAB INTERNATIONAL 2020 เป็นวันที่ 28 – 30 ตุลาคม พ.ศ. 2563 การตัดสินใจครั้งนี้เป็นผลมาจากหลายปัจจัย โดยปัจจัยหลักคือ การคำนึงถึงความปลอดภัยและข้อจำกัดในการเดินทางในช่วงสถานการณ์การระบาด COVID-19

การตัดสินใจครั้งนี้ทางคณะผู้จัดได้พิจารณาอย่างรอบคอบและคำนึงถึงผู้ประกอบการและผู้เข้าชมงานเป็นสำคัญ เหนือสิ่งอื่นใดคือ เรื่องของความปลอดภัย มาตรการและการป้องกันความปลอดภัยในด้านสุขภาพของผู้เกี่ยวข้องทุกภาคส่วน ตลอดจนเพื่อรักษามาตรฐาน และคุณภาพในการจัดงานให้ดีดังเช่นทุกปีที่ผ่านมา

ในฐานะผู้จัดงาน วีเอ็นยูฯ ได้ประเมินสถานการณ์อย่างถี่ถ้วนและคำนึงถึงมาตรการรด้านความปลอดภัยของผู้ประกอบการและผู้เข้าชมงาน ตลอดจนความพยายามในการพัฒนาคุณภาพของการให้บริการต่างๆ ด้วยมาตรฐานสากลของการจัดงานแสดงสินค้าภายใต้สถานการณ์การระบาด COVID-19 นี้ จากการสำรวจความคิดเห็นในช่วงสัปดาห์ที่ผ่านมาพบว่า ผู้ประกอบการและพันธมิตรส่วนใหญ่ เห็นตรงกันกับทางผู้จัดงานฯ ว่า การเลื่อนการจัดงานออกไป เป็นการแก้ปัญหาเฉพาะหน้าที่ดีที่สุดในขณะนี้ และยืนยันที่จะเข้าร่วมแสดงงานในช่วงเวลาใหม่ คือวันที่ 28 – 30 ตุลาคม พ.ศ. 2563 โดยเชื่อมั่นอย่างยิ่งว่าสถานการณ์จะคลี่คลายและดีขึ้นในอีกไม่กี่เดือนข้างหน้า

ซึ่งกิจกรรมหลักของการจัดงานในปีนี้ คือ การเฉลิมฉลองการครบรอบ 10 ปี ของการจัดงาน Thailand LAB INTERNATIONAL และการเป็นศูนย์กลางของเทคโนโลยี เครื่องมือและนวัตกรรมในห้องปฏิบัติการทางวิทยาศาสตร์ และด้านชีววิทยาศาสตร์ที่ครอบคลุมถึงนวัตกรรมด้านการแพทย์และสาธารณสุขยุคดิจิตัลในภูมิภาคเอเชียแปซิฟิค ภายใต้คอนเสป ***The* *Collaborative Innovation Platform for Laboratory and Life Sciences Industry in Asia Pacific***

สอบถามรายละเอียดเพิ่มเติมที่เว็บไซค์ [www.thailandlab.com](http://www.thailandlab.com)

ขอแสดงความนับถือ

อนุชา พันธุ์พิเชฐ

ผู้จัดการโครงการ

บริษัท วีเอ็นยู เอ็กซิบิชั่นส์ เอเชีย แปซิฟิค

ติดต่อ ฝ่ายประชาสัมพันธ์และสื่อสารการตลาด

**แสงทิพ เตชะปฏิภาณดี อีเมล์** saengtip@vnuasiapacific.com

**เกี่ยวกับบริษัท วีเอ็นยูฯ**

วีเอ็นยู เอเชีย แปซิฟิค หนึ่งในกลุ่มบริษัทในเครือ วีเอ็นยูฯ ซึ่งเป็นบริษัทจัดแสดงสินค้าระดับโลกที่มีสำนักงานอยู่ในเมืองอูเทร็คท์-ประเทศเนเธอร์แลนด์ เซี่ยงไฮ้-ประเทศจีน และกรุงเทพ-ประเทศไทย โดยบริษัท วีเอ็นยู มีความเชี่ยวชาญการจัดแสดงสินค้าและการเจรจาธุรกิจระดับนานาชาติ เพื่อต่อยอดและผลักดันให้มีการเติบโตขึ้นในภาคธุรกิจของอุตสาหกรรมต่างๆ ภายใต้บริษัท Royal Dutch Jaarbeurs ในส่วนภูมิภาคเอเชียตะวันออกเฉียงใต้นั้น Jaarbeurs ได้ร่วมทุนกับกลุ่มไทยเจริญคอร์ปอเรชั่น หรือ ทีซีซี กรุ๊ป กลุ่มบริษัทชั้นแนวหน้าของเอเชียที่มีการเติบโตของธุรกิจที่รวดเร็ว จึงทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ โดยมีความเชี่ยวชาญการจัดงานแสดงสินค้าสำหรับอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร วิทยาศาสาตร์สุขภาพ และเทคโนโลยีชีววิทยา ซึ่งมีการจัดงานถึง 12 งานแสดงสินค้าในปัจจุบัน

Royal Dutch Jaarbeurs เป็นหนึ่งใน 20 ผู้จัดงานแสดงสินค้าระดับโลก ดำเนินกิจการโดยมีพื้นที่จัดงานนิทรรศการของตนเอง โดยมีพื้นที่มากถึง 100,000 ตารางเมตรในเมือง อูเทร็คท์ ประเทศเนเธอร์แลนด์ และในอีกไม่กี่ปีข้างหน้า บริษัทมีการลงทุน 300 ล้านยูโร เพื่อขยายศูนย์แสดงสินค้าเพิ่มเติม เพื่อสนับสนุนอุตสาหกรรมงานแสดงสินค้าให้เติบโตอย่างยั่งยืนและได้มาตรฐานสูงสุด

กลุ่มบริษัท กลุ่มไทยเจริญคอร์ปอเรชั่น หรือ ทีซีซี กรุ๊ป เป็นกลุ่มบริษัทชั้นนำของภูมิภาคเอเชีย มีพนักงานในเครือมากถึง 60,000 คนให้บริการครอบคลุมธุรกิจที่หลายหลาย ซึ่งหนึ่งในธุรกิจที่สำคัญคือ การเป็นผู้จัดงานงานแสดงสินค้าและการประชุมนานาชาติผ่านทางบริษัทวีเอ็นยูฯ นอกจากนั้นยังมีธุรกิจด้านอสังหาริมทรัพย์อีกหลายโครงการ ตลอดจนศูนย์ประชุมแห่งชาติสิริกิติ์ ที่กำลังมีการสร้างและปรับปรุงใหม่ โดยมีกำหนดเปิดให้บริการเต็มรูปแบบในปลายปี พ.ศ. 2565

สำหรับข้อมูลเพิ่มเติม โปรดเยี่ยมชม [www.vnuasiapacific.com](http://www.vnuasiapacific.com)